กำจัดมดด้วยวิธีธรรมชาติ กำจัดมดด้วยสารเคมี
โรยดินเบาชั้นบางๆ ให้ทั่วบริเวณที่มดชอบมาเพ่นพ่าน ถ้าเป็นในบ้านก็เช่น หลังเครื่องครัว ในตู้กับข้าว ตามขอบพรม และใต้พรม ส่วนถ้าเป็นนอกบ้านก็เช่น ทางเข้าบ้าน ระเบียง กรอบหน้าต่าง และแปลงดอกไม้/ผัก  ต้องใช้ดินเบาที่เป็น food-grade เท่านั้น เพราะดินเบาบางชนิดใช้ทำความสะอาดสระว่ายน้ำ ซึ่งมักมียาฆ่าแมลงและสารเคมีอื่นๆ ที่เป็นอันตรายต่อเด็กและสัตว์เลี้ยงที่เผลอกินเข้าไป ถ้าเป็นดินเบา food-grade จะไม่มีสารพิษ ใช้ทั่วบ้านได้ปลอดภัยดี ดินเบาเป็นสารประกอบตามธรรมชาติที่ได้จากดิน และซากฟอสซิลที่เกิดจากส่วนหนึ่งของสิ่งมีชีวิตในทะเล ดินเบาจะเป็นผงที่เป็นสารขัดถูและซึมซับได้ดี พอมดเดินผ่านดินเบา จะเสียเคลือบผิวเหมือนขี้ผึ้งที่เป็นชั้นป้องกันไป ทำให้ร่างกายกักเก็บน้ำไว้ไม่ได้ สุดท้ายมดไม่ได้ตายเพราะดินเบาในทันที แต่จะเสียน้ำจนตายภายหลัง แต่มดต้องเดินผ่านหรือสัมผัสดินเบาถึงจะใช้วิธีนี้ได้ผล ผสมน้ำส้มสายชูกลั่นขาวกับน้ำในสัดส่วนที่เท่ากัน จากนั้นกรอกใส่ขวดสเปรย์ แล้วใช้ฉีดพ่นให้ทั่วจุดที่มดเข้าบ้านได้ เช่น หน้าต่าง ประตู และบัวเชิงผนัง หรือจะฉีดใส่มดโดยตรงก็ได้  ต้องใช้เวลา 2 - 3 ชั่วโมงกว่ามดที่เดินผ่านบริเวณนั้นจะตาย ฉีดซ้ำทุกวันเป็นเวลา 1 อาทิตย์ ถึงจะเห็นผลดีสุด ให้ใช้ทิชชู่ชุบน้ำเช็ดซากมดตายอีกที เทน้ำยาล้างจานกับน้ำในสัดส่วนที่เท่ากันลงในขวดสเปรย์ขนาดใหญ่ เขย่าผสมให้เข้ากัน แล้วฉีดพ่นใส่มดที่เดินไปมา  น้ำยาจะเกาะติดตามตัวมด โดยน้ำยาล้างจานจะทำให้มดหายใจไม่ออกตายในที่สุด วิธีนี้ใช้ฆ่าได้เฉพาะมดที่ถูกฉีดน้ำยาใส่เท่านั้น เพราะงั้นให้ใช้ร่วมกับวิธีอื่นๆ ที่เน้นกำจัดมดนางพญาและมดตัวอื่นๆ ในรังด้วย ถ้ามีปัญหามดขึ้นต้นไม้ ให้ผสมน้ำยาล้างจานกับน้ำแล้วใช้ฉีดพ่น โดยสเปรย์นี้จะไม่เป็นอันตรายต่อต้นไม้ แต่กำจัดมดได้ผลดี ใช้แป้งเด็กหรือแป้งทาตัวทีมี talc แล้วโรยตามหน้าต่าง ประตู และบัวเชิงผนัง มดจะกระจายไปทางอื่นเวลาเจอแป้งทัลคัม มดเดินทับไปบนแป้งไม่ได้ ทำให้มดใหม่เข้ามาในบ้านไม่ได้ แต่ไม่ได้ช่วยกำจัดมดเก่าที่มีในบ้าน ต้องกำจัดด้วยวิธีอื่นต่อไป ผสมผงบอแรกซ์ 1 ส่วนกับน้ำตาลทรายขาว 3 ส่วนเข้าด้วยกัน จากนั้นค่อยๆ เติมน้ำแล้วกวนผสมจนได้ paste เหนียวข้น ใช้ทาที่ฝาขวดโหล วางล่อมดตามจุดต่างๆ ที่มดเข้าบ้าน แถวแหล่งอาหาร หรือที่ไหนก็ตามที่เจอมด  ผงบอแรกซ์หรือ sodium borate ก็คือเกลือที่ได้จากกรดบอริก เป็นสารที่คนนิยมใช้ทำความสะอาด ปกติขายตามร้านเคมีภัณฑ์ หรือโซนเดียวกับที่มีผงซักฟอกทั้งหลาย ผงบอแรกซ์ห้ามเข้าปากเพราะเป็นพิษได้ ต้องเก็บไว้ห่างมือเด็กและสัตว์เลี้ยง มดจะเข้ามาติดกับ paste หวานๆ นี้ แล้วขนกลับไปที่รัง จนมดนางพญาได้กินเข้าไป สุดท้ายมดทุกตัวในรังที่กินก็จะโดนพิษของผงบอแรกซ์ไปจนหมด ให้ผสมกรดบอริก 1 ช้อนชา (4 กรัม) กับน้ำเชื่อมข้าวโพด ¼ ถ้วยตวง (2.5 - 3 ออนซ์) แล้วหยดใส่กระดาษไข 2 - 3 หยด เอากระดาษไปวางบริเวณที่มดเดินผ่าน  กรดบอริกมีขายตามร้ายขายยาและเคมีภัณฑ์ มดจะขนเหยื่อนี้กลับไปที่รัง รับรองกำจัดมดได้ยกรัง ให้เปลี่ยนเหยื่อบ่อยๆ ให้สดใหม่ จนไม่เห็นมดมาเพ่นพ่านอีก คุณเก็บส่วนผสมนี้ได้ไม่เกิน 2 อาทิตย์ ถ้าใส่ภาชนะที่มีฝาปิดมิดชิด และอยู่ในอุณหภูมิห้อง ลองวางกับดักมดเหนียวๆ ตามขอบกำแพงและจุดอื่นๆ ที่คิดว่าน่าจะมีมด จะได้ผลที่สุดถ้าวางกับดักห่างกัน 1.5 - 3 เมตร (5 - 10 ฟุต) ในบริเวณที่น่าจะมีมด กับดักมดนี้ใช้ดักแมลงอื่นๆ ที่บินไม่ได้ด้วย เช่น แมลงสาบ แมงมุม และไร หาซื้อเหยื่อกำจัดมดแล้ววางประจำไว้ในทุกห้องที่มดขึ้น เน้นหนักบริเวณที่มดชอบมาเพ่นพ่านมากที่สุด แล้วเปลี่ยนเหยื่อใหม่เรื่อยๆ จนหมดปัญหาเรื่องมด  คุณหาซื้อเหยื่อกำจัดมดได้ตามซูเปอร์มาร์เก็ต ห้างสรรพสินค้า และร้านขายอุปกรณ์งานช่างหรือทำสวน ต้องอ่านวิธีใช้งานและข้อควรระวังของเหยื่อกำจัดมดให้ดี ว่าถ้ามีเด็กและสัตว์เลี้ยงในบ้านจะปลอดภัยไหม หลายผลิตภัณฑ์จะย้ำเลยว่าให้ใช้นอกบ้าน หรือเป็นอันตรายต่อสัตว์เลี้ยงและเด็ก  มดที่กินเหยื่อนี้ไปจะตาย พอมดตัวอื่นมากินซากต่อ ก็จะโดนสารพิษไปด้วยในที่สุด หาซื้อยาฆ่าแมลงที่เน้นกำจัดมดโดยเฉพาะมา แล้วใช้งานตามคำแนะนำและคำเตือนที่ฉลากอย่างเคร่งครัด ฉีดได้ทั้งที่มดและบริเวณที่มดขึ้น  สเปรย์ฉีดมดหาซื้อได้ตามซูเปอร์มาร์เก็ต ห้างสรรพสินค้า และร้านขายอุปกรณ์งานช่างหรือทำสวน ย้ำว่าต้องอ่านวิธีใช้งานและข้อควรระวังให้ละเอียด แล้วทำตามอย่างเคร่งครัด ไม่งั้นนอกจากไม่เห็นผลเต็มประสิทธิภาพแล้ว ยังอาจเป็นอันตรายต่อคุณและครอบครัวด้วย ต้องเลือกยาฆ่าแมลงที่เน้นกำจัดมดโดยเฉพาะ เพราะสารเคมีบางตัวที่ใช้ฆ่าแมลงหรือสัตว์รำคาญ (pest) จะได้ผลดีเฉพาะตอนใช้กำจัดแมลง เช่น ผึ้ง เป็นต้น ไม่ได้เน้นกำจัดมดโดยเฉพาะ สเปรย์บางตัวก็ฉีดปุ๊บมดตายปั๊บ แต่บางตัวก็จะมีสารพิษไปเคลือบตัวมดไว้ ทำให้ตายช้าๆ ส่วนใหญ่จะกลับไปตายที่รัง ทำให้กำจัดมดได้ยกรัง ปกติแค่มดขึ้นบ้านก็แก้ได้เอง ทั้งด้วยผลิตภัณฑ์ต่างๆ และวิธีธรรมชาติ แต่ถ้ามดเยอะเป็นพิเศษหรือเป็นมดมีพิษ ก็ต้องปล่อยเป็นหน้าที่ของมืออาชีพอย่างบริษัทรับกำจัดแมลง เพราะเขามีทั้งประสบการณ์และความรู้ความเชี่ยวชาญ หาและฆ่ามดได้อย่างเห็นผลชะงัด  บริษัทรับกำจัดแมลงจะเข้ามาประเมินสถานการณ์แล้วเลือกใช้สารเคมีที่เหมาะสม กำจัดมดได้เห็นผลที่สุด ซึ่งสารเคมีที่บริษัทพวกนี้ใช้จะแรงกว่าที่คุณหาซื้อได้ทั่วไปแน่นอน ถ้าในบ้านมีเด็กเล็ก สัตว์เลี้ยง และข้อจำกัดอื่นๆ ก็ต้องแจ้งเจ้าหน้าที่ก่อน ทางเจ้าหน้าที่จะได้ปรับแผนและให้คำแนะนำถูก ว่าคุณต้องปฏิบัติตัวอย่างไรก่อนเจ้าหน้าที่จะเริ่มกำจัดมด
โรยดินเบา (diatomaceous earth) แบบ food-grade (เผลอเข้าปากก็ไม่เป็นอันตราย) ให้ทั่วบริเวณที่มีมด. ฉีดพ่นน้ำส้มสายชูกลั่นขาวผสมน้ำใส่มด และจุดที่มดเข้าบ้านได้. ผสมน้ำยาล้างจานกับน้ำ แล้วใช้กำจัดมดที่เห็น. โรยแป้งทัลคัมรอบๆ ทางเข้าบ้าน. ผสมน้ำตาลกับผงบอแรกซ์ให้เหนียวข้นเป็น paste ใช้ล่อมดออกจากรัง. ทำเหยื่อล่อมดจากกรดบอริกและน้ำเชื่อมข้าวโพด. ใช้กับดักมดเหนียวๆ เฝ้าระวังบริเวณที่มีมด. วางเหยื่อกำจัดมดรอบๆ บ้าน. ใช้สเปรย์ฉีดมด. เรียกบริษัทรับกำจัดแมลงเลยถ้ามีปัญหาซ้ำเดิมบ่อยๆ.
https://www.wikihow.com/Kill-Ants https://www.wikihow.com/Kill-Ants
Using Natural Pesticides Utilizing Retail Solutions